Dagarnir sem um ræðir eru hinir svokölluðu svarti föstudagur ( e. black friday ) , netmánudagur ( cyber monday ) og dagur einhleypra ( e. singles day ) . Vísir / vilhelm Fjöldi innlendra sendinga , sem koma til Íslandspósts í kjölfar hinna stóru netverslunardaga sem hafa fest sig í sessi hér á landi síðustu ár , hefur aukist um 140 prósent frá því árinu 2015 . Þá varð 43 prósent aukning í sendingunum á milli ára . Þetta kemur fram í tilkynningu frá Íslandspósti . Dagarnir sem um ræðir eru hinir svokölluðu svarti föstudagur ( e. black friday ) , netmánudagur ( cyber monday ) og dagur einhleypra ( e. singles day ) . Í tilkynningu segir að fjöldi netverslana sem bjóði afsláttarkjör á þessum dögum sé sífellt að fjölga . Búast megi við áframhaldandi þróun í þessa átt á komandi árum . „ Íslendingar eru að versla meira á netinu og innlend netverslun er sífellt að verða stærri þáttur í verslun landsmanna , “ segir í tilkynningu . Neytendur fagna eflaust margir þeim tilboðum sem verslanir bjóða upp á áðurnefnda daga . Aðrir hafa þó sett þessa miklu neysludaga , sem byggja á því að neytendur kaupi sem mest , í samhengi við umhverfismál . Árvökull Akureyringur segir AB varahluti svipta neytendur af rétti sínum til að taka upplýsta ákvörðun við kaup með auglýsingum sínum um vörur á tilboði .